Magadanda Putinning ishonchli vakillaridan biri bo‘lgan urolog o‘ldirib ketildi

Rossiyada Magadan viloyati shifoxonasining urologiya bo‘limi mudiri, vrach-urolog Vladimir Feoktistovich Tretyakov 12-avgust kuni o‘zining ish kabinetida otib o‘ldirib ketildi. Bu haqda shifoxona rasmiy saytida xabar qilingan.

“Vesti.ru” xabariga ko‘ra, shifokorning xonasidan ikki erkakning jasadi topilgan. Birinchi jasad Tretyakovniki bo‘lib, ikkinchisi 1946-yilda tug‘ilgan erkakka tegishli ekanligi aytilgan. U dastlab kesilgan ov miltig‘idan shifokorni otib o‘ldirgan, keyin esa o‘z joniga qasd qilgan.
Qayd etilishicha, Tretyakov Rossiya prezidenti Vladimir Putinning ishonchli vakillaridan biri hamda Magadan viloyati Jamoat palatasi a’zosi bo‘lgan.